《自叹》
元代·金涓

雀声催我过湖西，日暮归来看药畦。耄老不思安乐土，问人何处托幽栖。

白云出岫心何在，仙鹤离巢树欠低。携取琴书便归去，奚烦更待杜鹃啼。

作者简介：金涓(1306—1382)，字德原，义乌人。尝受经于许谦，又学文章于黄溍。尝为虞集、柳贯所知，交荐于朝，皆辞不赴。明初，州郡辟召，亦坚拒不起，教授乡里以终。